לייקאן הייפר-ספורט

לייקאן הייפר-ספורט (Lykan HyperSport) היא מכונית-על של חברת W מוטורס הלבנונית. מכונית זו היא מכונית העל הראשונה שיוצרה במזרח התיכון. המכונית יוצרה במהדורה מוגבלת של שבע יחידות בלבד, שמחיר כל אחת מהן 3.4 מיליון דולר.

כל אחד מהרוכשים קיבל במתנה שעון סיירוס Klepcy בשווי 200 אלף דולר.

מפרט 
דגם ההייפר-ספורט הוצע למכירה בשנת 2014. הוא כולל מנוע בעל 770 כוחות סוס ומשקלו 1,380 קילוגרם. מהירות המכונית המרבית היא 395 קילומטר לשעה, וזמן התאוצה מ-0 ל-100 קמ"ש הוא 2.8 שניות.

לוח המחוונים כולל במקום מסך, תצוגת הולוגרמה. בפנסי המכונית שולבו 420 יהלומים.

מחיר ויוקרה

נכון לשנת 2015 לייקאן הייפר-ספורט, שמחירה 3.4 מיליון דולר, היא המכונית החמישית, היקרה ביותר בהיסטוריה, אחרי פאגאני הואיירה רודסטר במחיר 3.78 מיליון דולר, למבורגיני וננו במקום השלישי, במחיר 4.5 מיליון דולר – שממנה יוצרו 5 יחידות, קוניגסג ccxr Trevita במחיר של 4.8 מיליונים ומייבאך אקסלרו במקום הראשון, במחיר 8 מיליון דולר, שממנה יוצרה יחידה אחת בלבד.

קישורים חיצוניים

 דף המכונית באתר היצרן

הערות שוליים 

מכוניות ספורט
מכוניות קופה
מכוניות על
מכוניות מנוע מרכזי
דגמי מכוניות שהושקו ב-2013
איחוד האמירויות הערביות: תחבורה